Rikunarita-ORG/Wikinium huggingface dataset:
# Anglesi

| **Anglesi** English |
| --- |
| **Parlat in:** |  |
| **Area:** | Munde |
| **Parlatores:** | 1.452 million |
| **Familie:** | Indo-Europan lingues‎ Germanic lingues |
| State oficial |
| **Lingue oficial de:** | 88 states |
| **Regulat per:** |  |
| Ciffras |
| **ISO 639-1:** | en |
| **ISO 639-2:** | eng |
| **ISO 639-3:** | eng |
| Carte |
| Extension in li munde |
| Vide anc: Lingue – Liste de lingues |

**Anglesi** es un tre important lingue in Europa e li munde. It es un germanic lingue quel apartene al branche del west-germanic lingues. Anglesi ha adoptet mult paroles ex li francesi pro li contacte con li francesi desde 1066.

Anglesi ha devenit in li 20-im secul un lingue franca e internationalmen li duesim lingue por mult landes.

Circa 340 milliones homes parla hodie anglesi quam lingue matrin. Li númere de persones qui usa anglesi quam duesim lingue es estimat inter 200 milliones e un milliarde.

Li anglesi es li lingue li plu parlat in li munde, e li númere tri par númere de parlatores native, pos li chinese e li hispan. It es li duesim lingue li plu aprendet e it es o li lingue official o un del lingues official de quasi 60 states soverani. It hay plu parlores que ha aprendet li lingue quam duesim lingue ca parlatores native. It es li lingue majoritari in li Unit States, li Unit Reyatu, Canada, Australia, Nov-Zeland e Irland, un lingue official in Singapor, e it es parlat in areas del Caribe, Africa, sude-este e Oceania. It es co-official in li Nationes Unit, li Union European e in mult altri organisationes international.

## Anglesi quam oficial lingue

Anglesi es li oficial lingue in li sequent states. In quelc states es indicat li númere del parlatores de anglesi quam lingue matrin (ti-ci liste ne include non-soveran states):

|  |  |  |
| --- | --- | --- |
| * Antigua e Barbuda
* Australia 16 milliones
* Bahamas
* Barbados 13.000
* Belize
* Bermuda 50.000
* Botswana
* Camerun
* Canada 17,1 million
* Dominica
* Fidji 15.000
* Filipines cica 40.000
* Gambia
* Ghana
* Grenada
* Guyana
* India 320.000
* Irland 4 milliones
* Jamaica
* Kenia
* Kiribati 340
* Lesotho
* Liberia 69.000
 | * Malawi 16.000
* Malta 2.400
* Malaysia
* Marshall-Insules
* Mauritius 3.000
* Micronesia 3.500
* Namibia 11.000
* Nauru 560
* Nov-Zeland 3 million
* Nigeria
* Pakistan
* Palau 20.000
* Papua-Nov Guinéa 50.000
* Reyatu Unit 60 million
* Ruanda
* Salomon Insules
* Samoa
* Seychelles 1.600
* Sierra Leone
 | * Singapor 227.000
* Sant Kitts e Nevis
* Sant Lucia
* Sant Vincent e li Grenadines
* Sud-Africa 3,5 Millionen
* Sud-Sudan
* Swaziland
* Tonga
* Trinidad e Tobago
* Tuvalu
* Uganda
* Unit States de America 210 million
* Vanuatu 1.900
* Zambia 41.000
* Zimbabwe 375.000
 |
# Reyatu Unit

**Reyatu Unit
United Kingdom**|

|  |  |
| --- | --- |
|  |  |

 |
|  |
| **Cité capital** | London |
| **Lingues** | Anglesi |
| **Area** | 244 820 km²   |
| **Population** | 67 747 826 |
| **Valuta** | Pund (`GBP`) |

**Reyatu Unit** o anc nóminat Grand-Britania es un state in li nord-west de Europa. Li cité capital es London. Li Reyatu Unit esset membre del Europan Union e es membre del NATO. Li state have 60,2 million habitantes.

Li Reyatu Unit consiste de Britania (Anglia, Scotia, Gallia) e Nord-Irland. In li annu 2012 84 percent del population del Reyatu Unit habitat in Anglia, 8,3 percent in Scotia, 4,8 percent in Gallia e 2,9 percent in Nord-Irland.

Li Reyatu Unit es un constitutional monarchie.

* Reyesa: Charles III desde 2022.
* Prim-Ministre: Keir Starmer desde li 5-im de julí 2024.

## Historie

* 1536 Gallia, quel ja esset sub li controlle de Anglia, devenit per *Act of Union* formalmen un parte anglesi reyatu.
* 1707 Per li *Act of Union* li reyatus de Anglia e de Scotia es unit al state Reyatu Unit.
* 1800 Irland devenit per un *Act of Union* anc un parte del Reyatu Unit.
* 1922 26 comtias de Irland devenit índependent e format li Liber State de Irland. Six comtias de Nord-Irland restat un parte del Reyatu Unit.
* 1973 Li Reyatu Unit devenit membre del Europan Comunitá (hodie: Europan Union).
* 2014 Scotia votat in un plebiscite contra li índependentie e restat in li Reyatu Unit.
* 2016 In li Referendum pri li membritá del Reyatu Unit in li Europan Union li 23-im de junio 2016 un majoritá de 51,9 percentes votat por forlassar li Europan Union.
* 2020 Li Reyatu Unit forlassat ye li 31-im de januar 2020 li Europan Union.
# John Wayne

| John Wayne |
| --- |
| John Wayne |
|  |
| **Land** | USA USA |
| **Nascentie** | 26-im de may 1907 |
| **Morte** | 11-im de junio 1979 in Los Angeles, California |
| **Ocupation** | Actor |
|  |  |
|  |  |
|  |  |

**John Wayne** (nascet quam *Marion Robert Morrison*) esset un famosi actor de cinemá del USA. Il nascet li 26-im de may 1907 in Winterset (Iowa) e morit ye li 11-im de junio 1979 in Los Angeles, California.

John Wayne devenit famosi per western-filmes, ma anc per filmes de guerre. Il aparit in 179 filmes inter 1926 e 1979.

John Wayne esset trivez maritat e havet sett infantes.